רצח סמואל לואיז

ב-3 ביולי 2021, סמואל לואיז מוניז (בספרדית: Samuel Luiz Muñiz), סניטר בן 24, הוכה למוות בלה קורוניה, גליסיה, ספרד. על פי עדי הראייה, ביניהם חבריו של הקורבן, הרצח היה מונע מהומופוביה.<ref name="huffington"></ref><ref name=":3"></ref> הרצח הוביל למחאות ברחבי המדינה לזכרו, ולמען ביטחון הקהילה הגאה.<ref name="guardian"></ref><ref name=":6"></ref> לאחר החקירה הראשונית, המשטרה הביעה הסתייגות מכך שהמניע לרצח היה בהכרח הומופובי, מאחר שהחשודים לא הכירו את הקורבן לפני התקיפה, ולא ידעו על נטייתו המינית.<ref name="huffington" /><ref></ref><ref name=":43"></ref>

נכון ל-24 באוגוסט, שישה אנשים נעצרו בחשד לביצוע הרצח, ואחת מהם שוחררה בערבות עד פתיחת המשפט.<ref></ref><ref name=":22" />

== הקורבן ==
לואיז נולד בברזיל ועבר לספרד בגיל שנה.<ref></ref> אמו היא ספרדייה, ומשפחתו התגוררה בקוירדו ובהמשך עברה לארטיישו , שתיהן ממוקמות בפרובינציית לה קורוניה.<ref name="espanol"></ref> מגיל 18 עד 20 הוא למד למקצוע סניטר, ועבד בתפקיד זה בבית אבות, בעוד שלמד קורס נוסף למקצוע מומחה לתותבות דנטליות.<ref name="espanol" /> הוא ניגן בחליל בקהילה נוצרית אוונגליסטית, ואת נטייתו המינית הוא לא חשף בפני אביו, שהיה מאמין אדוק.<ref name="espanol" /> אביו של לואיז אמר בריאיון לטלוויזיה כי הוא דיבר איתו רק פעם אחת על האפשרות שהיה הומו, אך לואיז לא רצה להמשיך בשיחה.<ref name="espanol" />

== הרצח ==
מפה של זירת הרצח. הנקודה האדומה בצד שמאל היא נקודת ההתחלה של התקיפה, והנקודה האדומה בצד ימין היא נקודת הרצח.
על פי חברתו של לואיז, שהייתה עדת ראייה למקרה, השניים היו בבילוי לילי במועדון ויצאו החוצה כדי לעשן. לואיז קיים שיחת וידאו עם חברה אחרת, וסובב את הטלפון שלו כדי להראות לה את הסביבה. שני צעירים, גבר ואישה, עברו לידם וחשבו שהם מצולמים. לפי עדותה, הגבר ניגש ללואיז ואמר "או שתפסיק לצלם, או שאני אהרוג אותך, מתרומם"; לואיז הספיק להשיב לו "למה אתה קורא לי מתרומם?" ואז הוכה על ידו באגרוף.<ref name="onda"></ref> חברתו של לואיז ואדם נוסף שהיה במקום הצליחו להפריד ביניהם. אחר כך הוא ביקש מחברתו שתעזור לו למצוא את הטלפון הנייד שלו, אותו איבד. כשהיא הלכה, התוקף חזר עם 12 אנשים נוספים, והם הכו את לואיז למוות.<ref name="onda" /> התוקפים רדפו אחריו לאורך 250 מטר והכו אותו במשך 15 דקות.<ref></ref>

על פי ממצאי החקירה, לאחר הרצח החשודים התאספו פעמיים נוספות באותו הלילה כדי לדבר על התקרית. ככל הנראה, בהתאספות השנייה, לאחר שגילו כי הקורבן מת, הם תיאמו ביניהם השמדת ראיות.<ref></ref>

== חקירת הרצח ==
שני עדי ראייה אמרו כי קבוצת התוקפים הייתה מורכבת מגברים אמריקאים לטינים או מעורבים גזעית, בסביבות גיל 20 עד 30.<ref></ref><ref></ref><ref></ref><ref name=":12"></ref>

על פי הדיווחים, הגבר שעזר להפריד את הקטטה ההתחלתית הוא איברהימה שאקור, מהגר לא-חוקי מסנגל אשר עובד כסוחר רחוב.<ref></ref><ref></ref><ref></ref> הממשלה שוקלת להסדיר את מצבו המשפטי בספרד כהוקרה על פעולתו.<ref></ref>

13 אנשים תושאלו לאחר התקיפה הקטלנית.<ref></ref> ב-6 ביולי, המשטרה הודיעה כי בעוד לא ניתן להתעלם מאף מניע היפותטי, הראיות הראשוניות לא מצביעות על הומופוביה.<ref name="huffington" /><ref name=":43" /> לדברי החוקרים, קבוצת הזרים לא ידעה שלואיז הוא הומוסקסואל.<ref name="huffington" /><ref name=":3" /> בלילה של אותו יום, שלושה אנשים – שני גברים ואישה – הוכנסו למעצר.<ref name="20m2"></ref> ב-8 ביולי המשטרה אישרה כי עצרה תוקף נוסף, רביעי במספר, אשר על פי החשד גם גנב את הטלפון הנייד של הקורבן לאחר התקיפה.<ref name=":02"></ref><ref name=":12" /> לאף אחד מאותם העצורים אין עבר פלילי.<ref name=":12" />

ב-9 ביולי, שני חשודים נוספים נעצרו, שניהם קטינים, ואחד מהם בעל עבר פלילי.<ref name=":22"></ref> שלושה מתוך ארבעת החשודים שנעצרו קודם לכן הוכנסו לכלא עד פתיחת המשפט, בלי אפשרות לשחרור בערבות, בעוד האחרת (האישה) שוחררה עד פתיחת המשפט.<ref name=":22" />

=== החשודים ===
הרשויות לא חשפו את זהויותיהם של החשודים באופן רשמי, אך ציינו כי כולם מחזיקים באזרחות ספרדית והם תושבי לה קורוניה.<ref name=":22" /><ref></ref> המידע שמוצג להלן נמסר ממקורות בתקשורת. כל החשודים נחשבים כבעלי היסטוריה מוכרת של אלימות וקטטות רחוב, שהצליחו לרוב להישאר מתחת לרדאר המשטרה טרם הרצח של לואיז.
* דייגו (בן 25) – החשוד המרכזי, אשר התחיל את התקיפה. עבד כמלצר, ומדי פעם גם כעובד ללא הכשרה בנמל לה קורוניה. זמן קצר לפני הרצח, הוא סולק מפאב בשל התנהגות תוקפנית וויכוח עם חברתו, קייטי.<ref name=":72"></ref><ref name=":52"></ref><ref name=":8"></ref>
* קייטי (בת 23) – חברתו של דייגו. למדה עיצוב שיער, אך פרשה באמצע. מוכרת כאדם מתקוטט ויהיר, והשתתפה בעימותים רבים בעבר, לפי מקורות.<ref name=":72" /><ref name=":8" />
* קאיו (בן 19) – מהאלימים ביותר מבין החשודים שנעצרו, אשר התחיל את התקיפה יחד עם דייגו. נולד בספרד למשפחה ברזילאית מהמעמד הבינוני-גבוה, וחי בברזיל למשך תקופות מסוימות בחייו.<ref name=":72" /><ref name=":52" /> בשנתיים האחרונות הוא מתגורר בלה קורוניה, ועבד כמלצר.<ref name=":72" /> על פי החשד, הוא השתתף לעיתים קרובות בקטטות רחוב, וכן השתתף בקטטת רחוב אחרת יום לאחר הרצח של לואיז.<ref name=":52" />
* אלברו פ (בן 20) – עובד בנמל לה קורוניה.<ref name=":72" /><ref></ref><ref name=":52" />
* מ (בן 16) – ספרדי, נולד במדריד, ועבר ללה קורוניה זמן קצר לפני מגפת הקורונה. משתתף לעיתים קרובות בעימותי רחוב.<ref name=":72" />
* ד"ר (בן 17) – חסר מקצוע והשכלה.<ref name=":72" />

== התגובות לרצח ==
מפגין ב[[פוארטה דל סול, מדריד, נושא שלט שמאשים את מפלגת הימין הרדיקלי ווקס ברצח. המפלגה תבעה אנשי ציבור שקישרו אותה לרצח.<ref name="nacional2"></ref>]]
מותו של לואיז הוביל למחאות שהתקיימו לזכרו בערים בכל רחבי ספרד.<ref name="guardian" /><ref name=":6" /> במדריד, המשטרה העסיקה קבוצה של נושאי אלות על מנת שיפזרו את המחאות במרכז העיר, דבר שזכה לגינויים מצד פוליטיקאים מקומיים כדוגמת מוניקה גרסיה ופבלו אצ'ניקה .<ref></ref>

אלברטו נונייס פייחו , מושל גליסיה, גינה את הרצח אך אמר כי הוא לא היה מקשר אותו להומופוביה עד שהדבר יוכח.<ref></ref> ראש האופוזיציה אנה פונטון מתחה ביקורת על הצהרה זו.<ref></ref> אביו של לואיז קרא לציבור לא לעשות מהרצח עניין פוליטי.<ref></ref><ref></ref><ref></ref>

הרצח והמחאות שלאחריו סוקרו בהרחבה ברחבי העולם,<ref name="guardian3"></ref><ref></ref><ref></ref><ref></ref><ref></ref><ref></ref> וזכו לתהודה רבה ברשתות החברתיות. אמנים רבים כדוגמת סם סמית', ביונסה, ריקי מרטין ולנה הידי הביעו את צערם על הרצח ושיתפו מידע בנושא.<ref></ref><ref></ref><ref></ref><ref></ref>

== ביאורים ==

== קישורים חיצוניים ==

* 
* 

== הערות שוליים ==

קטגוריה:אלימות נגד להט"ב
קטגוריה:פרשיות רצח
קטגוריה:2021 בספרד
קטגוריה:פשע בספרד
קטגוריה:פשעים של קטינים